สวัสดีค่ะ คือบังเอิญน้ำยาล้างห้องน้ำ กระเด็นเข้าตามาได้ประมาณ 3 วันแล้วค่ะ ทันทีที่เข้าตาก็รีบล้างด้วยน้ำเปล่าสะอาดประมาณ 10-15 นาที โดนเพราะตอนปิดฝาขวด แล้วมันกระเด็นเข้าตามาหนึ่งหยด วันแรกที่เข้าตาคิดว่าจะไปพบแพทย์ แต่เนื่องจากเป็นตอนกลางคืน เดินทางไม่สะดวก จึงเลื่อนเป็นวันถัดไป แต่พอเห็นว่าไม่มีผลกระทบอะไร ก็ไม่ได้ไปเลย ผ่านมาสามวันแล้วตอนนี้ยังไม่มีอาการอะไร แต่ก็รู้สึกเป็นกังวล จึงอยากทราบว่าอันตรายมากจนต้องไปพบแพทย์มั้ยคะ
สวัสดีค่ะ การมีน้ำยาล้างห้องน้ำกระเด็นเข้าตานั้น หากเป็นแค่เล็กน้อย หลังจากนั้นได้ล้างตาด้วยน้ำเปล่าสะอาด และตอนนี้ไม่ระคายเคือง ไม่มีตาแดง ก็อาจจะแสดงว่าสารเคมีนั้นได้ถูกชำระล้างออกไปหมด ไม่ได้มีอันตรายอะไรหากตอนนี้ผ่านมา 3 วันแล้ว ไม่มีอาการอะไรเลยนั้น ก็น่าจะสบายใจได้ระดับหนึ่งว่าไม่มีภาวะที่อันตรายเกิดขึ้นค่ะ ส่วนใหญ่แล้วถ้ามีการระคายเคืองจากสารเคมี อาการมักเกิดเฉียบพลันหลังโดนสารเคมีทันทีเช่น มีตาแดง ปวด บวม น้ำตาไหลเยอะ เคืองตา หรือการมองเห็นผิดปกติไปได้ไม่ต้องกังวลมากจนเกินไป ให้สังเกตอาการค่ะ ถ้าเริ่มมีอาการผิดปกติใดๆดังกล่าวไป ไม่แน่ใจ สามารถไปพบแพทย์เพื่อตรวจเพิ่มเติมได้